Suomi-konepistooli
Suomi-konepistooli on Aimo J. Lahden vuonna 1922 suunnittelema avoimelta lukolta ampuva massasulkutoiminen konepistooli, jota Tikkakoski Oy valmisti vuosina 1931–1953 kaikkiaan noin 80 000 kappaletta. Lahti suunnitteli sen Bergmann MP18 -konepistoolin pohjalta, ja sitä valmistettiin lisenssillä myös Ruotsissa, Tanskassa ja Sveitsissä.
Bergmann Simplex
Bergmann Simplex on vuonna 1901 patentoitu itselataava pistooli. Asetta valmistettiin pieni määrä Itävallassa, mutta vuonna 1904 sen lisenssi myytiin Belgiaan, jossa oikeudet ostanut tehdas valmisti sitä huomattavia määriä aina vuoteen 1914 asti, jolloin tuotanto lopetettiin. Aseen suunnitteli saksalainen Theodor Bergmann.